
 16. punktā:
	Iebildums
Uzturam Finanšu ministrijas iepriekš izteikto iebildumu par likumprojektā ietverto grozījumu, ar kuru paredzēts Ostu likuma pārejas noteikumu 16.punkta pirmo apakšpunktu izteikt jaunā redakcijā, paredzot nodot bez atlīdzības Rīgas pašvaldībai 40% Rīgas brīvostas pārvaldīšanai jaunizveidojamās kapitālsabiedrības kapitāla daļas.
Likumprojekta anotācijā norādīts, ka kapitāla daļu nodošana bez atlīdzības nodrošinātu tiesisko līdzsvaru un novērstu nepamatotu īpašumtiesību aizskārumu, jo Rīga ir veikusi būtisku ieguldījumu Rīgas brīvostas pārvaldes izveidē, nodrošinot tās darbības iespējamību.
Vēršam uzmanību, ka šobrīd likumprojekta anotācijā nav sniegta informācija, kas pamatotu minēto apgalvojumu par Rīgas veiktā ieguldījuma apmēru. Attiecīgi lūdzam papildināt likumprojekta anotāciju ar informāciju par Rīgas līdzšinēji veiktā ieguldījuma apmēru, lai pamatotu likumprojektā paredzēto kapitāla daļu sadalījuma proporciju.

